Public procurement notice: Contract Notice
Published: 2019-07-05
Buyer: Rigspolitiet v/ Center for Beredskabskommunikation
Country: DK
Contract type: Services
Procedure: Negotiated procedure
CPV classification: 64210000 | 72317000: Data storage services | 72318000: Data transmission services
Estimated value:  DKK
Submission deadline: 2019-09-04
Award criteria: The most economic tender

Technical requirements: Rigspolitiet, v. Center for Beredskabskommunikation, ønsker at indkøbe et radiokommunikationssystem til Grønlands politi.
Grønlands Politi anvender i dag et analogt radiosystem, hvor der kun er mulighed for lokal kommunikation via en repeater indenfor en by eller bygd, eller direkte mellem radioerne når de er udenfor dækning af repeateren. Der er i dag ingen mulighed for at kommunikere fra vagtcentralen i Nuuk og ud til de øvrige byer og bygder via radiosystemet. Der er endvidere kun dækning i de byer og bygder hvor der er en fast tilstedeværelse af politiet. I nogle tilfælde er der, på grund af terrænforhold, ikke dækning i den lufthavn der findes i tilknytning til de byer, hvor der er fast tilstedeværelse af politiet.
Grønlands Politi har derfor brug for et nyt radiobaseret kommunikationssystem, der understøtter push-to-talk (PTT) kommunikation, og giver væsentlig bedre dækning end det nuværende system, således at der er dækning i alle byer med flere end 100 indbyggere og deres tilhørende lufthavne.
Kommunikationssystemet kan baseres på et dedikeret system med egne frekvenser, eller det kan baseres på et system, der anvender push-to-talk over mobilt bredbånd.
Udover politiets analoge radiosystem eksisterer der ligeledes et mobilt net i Grønland, der er ejet af virksomheden TELE Greenland A/S. Dette net er i 2017-2018 blevet udbygget med 4G dækning i alle byer med flere end 100 indbyggere, samt lufthavne, der findes i tilknytning til disse byer. Endvidere dækkes et antal områder med ned til 20-30 indbyggere.
TELE Greenland A/S’ telenet består desuden en radiokæde med 48 stationer, et søkabel og satellitkommunikation.
Adgangen til tele- og mobilnettet er reguleret i Hjemmestyrets bekendtgørelse nr. 18 af 22.11.1999 om koncession for TELE Greenland A/S (koncessionsbekendtgørelsen). Af koncessesionsbekendtgørelsen fremgår, at Tele Greenland A/S er forpligtet til at ”udarbejde abonnementsvilkår for koncessionshaverens net og tjenester på det koncessionerede område, der bl.a. skal give alle og enhver adgang til på rimelige og lige vilkår at få tilslutning til og benytte koncessionshaverens anlæg”, jf. § 3.
— Radiodispatch i Nuuk med samtidigt lytning på minimum 10 talegrupper, samt supplerende radiodispatch i Danmark,
— Systemet skal have en kapacitet svarende til mindst 6 samtidige kald på en basisstation, og mindst 30 talegrupper, der anvendes samtidigt spredt ud i radionettet,
— Talegrupperne skal kunne anvendes både til kommunikation mellem radiodispatch og terminaler samt til kommunikation mellem terminaler, når terminalerne er indenfor dækning af det anvendte radionet,
— Gruppekaldsfunktionaliteten skal give mulighed for kun at lytte på én talegruppe i en terminal, uanset hvor mange talegrupper, der er programmeret i terminalen, og uanset hvor mange talegrupper, der er i anvendelse i radionettet,
— Såfremt systemet er baseret på et mobilt bredbåndsnet, skal krypteringen være implementeret, så teleudbyderen ikke har mulighed for aflytning,
— Systemet skal give mulighed for både tale og tekstkommunikation, samt mulighed for at overføre og vise positionsinformation,
— Systemet skal give mulighed for logning af al tale og datakommunikation samt positioner på en central server,
— Systemet skal, såfremt dette baseres på et mobilt bredbåndsnet, benytte 3GPP MCPTT standarden eller tilsvarende,

Eligibility requirements: Ansøgningen skal indeholde følgende: 1) Årsrapporter eller uddrag heraf eller anden dokumentation, der viser ansøgers samlede årsomsætning i de seneste 3 regnskabsår, såfremt offentliggørelse af årsrapporter er lovpligtigt i det land, hvor ansøger er etableret, og for så vidt som disse oplysninger foreligger; 2) Ansøgerens balance eller uddrag heraf for det seneste disponible regnskabsår, såfremt offentliggørelse af balancen er lovpligtig i det land, hvor ansøgeren er etableret, eller anden dokumentation for egenkapitalens størrelse.
Som mindstekrav kræves følgende: 1) Ansøgeren har haft en samlet årlig omsætning på mindst 25 000 000 DKK i hvert af de seneste 3 disponible regnskabsår. Hvis ansøger består af en sammenslutning af enheder (f.eks. et konsortium), herunder midlertidige joint ventures, beregnes den samlede årsomsætning som summen af alle deltageres samlede årsomsætning i hvert af de seneste 3 disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes den samlede årsomsætning som summen af ansøgers og enhedens/enhedernes samlede årsomsætning i hvert af de seneste 3 disponible regnskabsår; 2) Ansøgeren har haft en positiv egenkapital i det seneste disponible regnskabsår. Hvis ansøger består af en sammenslutning af enheder (f.eks. et konsortium), herunder midlertidige joint ventures, beregnes den samlede egenkapital som summen af alle deltageres egenkapital i det seneste disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes den samlede egenkapital som summen af ansøgers og enhedens/enhedernes egenkapital i det seneste disponible regnskabsår. Det bemærkes, at ansøgeren kan basere sig på andre enheders økonomiske og finansielle formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den enhed/enheder, som ansøger baserer sig på.
En liste over de væsentligste sammenlignelige leverancer (referencer), jf. pkt. II.1.5) udført inden for de seneste 5 (fem) år før udløbet af fristen for anmodning om deltagelse (ansøgningsfristen). Rigspolitiet ser gerne, at listen indeholder følgende oplysninger: — En klar beskrivelse af leverancens (referencens) generelle karakteristika, jf. udbudsbekendtgørelsens punkt II.1.5), — en angivelse af, hvilke dele af leverancen (referencen), der ligner de ydelser, der er beskrevet i udbudsbekendtgørelsens punkt II.1.5), — ansøgers deltagelse/rolle i forbindelse med udførelsen af leverancen, — tidspunktet for udførelsen af leverancen, — størrelsen/mængden/omfanget og værdien af leverancen samt — oplysning om modtageren af leverancen, såfremt oplysningerne kan angives (konkrete navne/lande foretrækkes, men er ikke nødvendige; hvis der ikke anføres lande-specifikke oplysninger, bedes ansøger angive så mange generiske oplysninger som muligt om leverancen). Ved angivelse af dato for udførelsen for leverancerne, bedes ansøger anføre dato for leverancernes start- og sluttidspunkt. Er dette ikke muligt, f.eks. fordi den pågældende leverance er udført løbende i henhold til en rammeaftale, bedes ansøger i beskrivelsen af leverancerne anføre, hvordan datoen er angivet. Kun de leverancer (referencer), der er udført på tidspunktet for ansøgningsfristens udløb, vil indgå i vurderingen af, hvilken ansøger, der har dokumenteret de mest relevante tidligere leverancer, jf. pkt. IV.1.2). Hvis den pågældende leverance udføres løbende, er det kun den del af ydelserne, der er udført inden for de seneste 5 (fem) år og som er afsluttet ved ansøgningsfristens udløb, der indgår i vurderingen af leverancen (referencen). Hvis en del af ydelserne ikke er udført inden for de seneste 5 (fem) år, eller hvis en del af ydelserne ikke er afsluttet ved ansøgningsfristens udløb, vil denne del derfor ikke indgå i vurderingen af leverancen (referencen). Det er derfor vigtigt, at ansøger tydeligt angiver, hvilken del (f.eks. i forhold til størrelse, værdi, mængde eller omfang) af en løbende leverance (reference), der er udført inden for de seneste 5 (fem) år. Det bemærkes, at Rigspolitiet forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Listen må maksimalt indeholde 5 tidligere leverancer (referencer), uanset om ansøger er en enhed, udgør en sammenslutning af enheder (f.eks. et konsortium), herunder midlertidige joint ventures, eller baserer sig på andre enheders tekniske og faglige formåen. Hvis listen indeholder flere end 5, vil Rigspolitiet kun tage de første 5 leverancer på listen i betragtning. Leverancer derudover vil ikke blive taget i betragtning. Det bemærkes, at ansøgeren kan basere sig på andre enheders tekniske og faglige formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den/de enhed/enheder, som ansøgeren baserer sig på.